
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόκτηση της Ελληνικής Ιθαγένειας από τον ομογενή 
ΓΙΑΝΟΠΟΛ (ΥΑΝΟΡΟΕ) ΓΕΩΡΓΙΟ (ΘΕΟΡΟΙΥ) του 

ΣΑΒΕΛΛΙΟΥ και της ΑΝΝΑΣ κ.λ.π. 1 

Τροποποίηση απόφασης της υπό ΚΑΦ Λιμένος και Ξη¬ 
ρός Μεσολογγίου παρεχόμενης εφάπαξ αποζη¬ 
μίωσης στους αποχωρούντες φορ/τές. 2 

Σύσταση Νομικού Προσώπου Ιδιωτικού Δικαίου στην 
Νομαρχιακή Αυτοδιοίκηση Καστοριάς με την επω¬ 
νυμία «ΑΜΙΓΗΣ ΝΟΜΑΡΧΙΑΚΗ ΕΠΙΧΕΙΡΗΣΗ ΤΟΠΙ¬ 
ΚΗΣ ΑΝΑΠΤΥΞΗΣ ΚΑΣΤΟΡΙΑΣ», (Α.Ν.Ε.Τ.Α.Κ.) 3 


ΑΠΟΦΑΣΕΙ Σ 

Ο) 

Απόκτηση της Ελληνικής Ιθαγένειας από τον ομογενή ΓΙΑ¬ 
ΝΟΠΟΛ (ΥΑΝΟΡΟΕ) ΓΕΩΡΓΙΟ (ΘΕΟΡΟΙΥ) του ΣΑ- 
ΒΕΛΛΙΟΥ και της ΑΝΝΑΣ κ.λ.π. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

1. Με την Φ. 18860/7688/31.3.2005 απόφαση Γενικού 
Γραμματέα Περιφέρειας Αττικής, γίνεται αποδεκτή η αί¬ 
τηση του ομογενούς ΓΙΑΝΟΠΟΛ (ΥΑΝΟΡΟΕ) ΓΕΩΡΓΙΟΥ 
(ΘΕΟΡΟΙΥ) του ΣΑΒΕΛΛΙΟΥ και της ΑΝΝΑΣ, περίαποκτή- 
σεως της Ελληνικής Ιθαγένειας, σύμφωνα με τις διατά¬ 
ξεις του αρθ. 15 και 35 του Ν. 3284/2004 και εγκρίνουμε 
τον εξελληνισμό του επωνύμου του από ΓΙΑΝΟΠΟΛ σε 
ΓΙΑΝΝΟΠΟΥΛΟΣ. 

2. Με την Φ. 19182/8493/31.3.2005 απόφαση Γενικού 
Γ ραμματέα Περιφέρειας Αττικής, γίνεται αποδεκτή η αί¬ 
τηση της ομογενούς ΣΙΡΙΝΣΚΑ (3ΗΥΒΥΝ3ΚΑ) ΤΕΤΙΑΝΑ 
(ΤΕΤΥΑΝΑ) του ΜΙΚΟΛΑ και της ΡΑΪΣΑ, περί αποκτήσεως 
της Ελληνικής Ιθαγένειας σύμφωνα με τις διατάξεις του 
αρθ. 15 και 35 του Ν. 3284/2004. 

3. Με την Φ. 19495/9439/31.3.2005 απόφαση Γενικού 
Γ ραμματέα Περιφέρειας Αττικής, γίνεται αποδεκτή η αί¬ 
τηση της ομογενούς ΧΑΡΤΣΕΝΚΟ (ΚΗΑΡΟΗΕΝΚΟ) ΣΒΙΤ- 
ΛΑΝΑ (ΒνίΤΕΑΝΑ) του ΑΝΑΤΟΛΙ και της ΝΕΛΙΑ, περί απο¬ 
κτήσεως της Ελληνικής Ιθαγένειας σύμφωνα με τις δια¬ 
τάξεις του αρθ. 15 και 35του Ν. 3284/2004. 


4. Με την Φ. 19336/8945/31.3.2005 απόφαση Γενικού 
Γ ραμματέα Περιφέρειας Αττικής, γίνεται αποδεκτή η αί¬ 
τηση της ομογενούς ΓΟΥΝΤΙΝΟΒΑ (ΘΟϋΙΝΟνΑ) ΕΛΙΖΑ- 
ΒΕΤΑ (ΥΕΕΥΖΑΝ/ΕΤΑ) του ΑΝΤΩΝ και της ΕΥΓΕΝΙΑ, περί 
αποκτήσεως της Ελληνικής Ιθαγένειας σύμφωνα με τις 
διατάξεις του αρθ. 15 και 35 του Ν. 3284/2004. 

5. Με την Φ. 19654/9865/31.3.2005 απόφαση Γενικού 
Γραμματέα Περιφέρειας Αττικής, γίνεται αποδεκτή η αί¬ 
τηση της ομογενούς ΜΑΡΤΣΕΝΚΟ (ΜΑΡΘΗΕΝΚΟ) ΑΛΛΑ 
(ΑΕΕΑ) του ΦΙΟΝΤΟΡ και της ΟΛΓΑΣ, περί αποκτήσεως 
της Ελληνικής Ιθαγένειας, σύμφωνα με τις διατάξεις του 
αρθ. 15 και 35 του Ν. 3284/2004 και εγκρίνουμε τον εξελ- 
ληνισμό του επωνύμου της από ΜΑΡΤΣΕΝΚΟ σε ΜΑΡ- 
ΤΣΕΝΚΟΥ. 

6. Με την Φ. 10433/2467/31.3.2005 απόφαση Γενικού 
Γ ραμματέα Περιφέρειας Αττικής, γίνεται αποδεκτή η 
αίτηση του ομογενούς ΤΕΜΙΡ (ΤΕΜΙΒ) ΜΙΚΟΛΑ (ΜΥΚΟ- 
ΕΑ) του ΧΑΡΙΤΟΝ και της ΛΙΟΥΜΠΟΒ, περί αποκτήσε¬ 
ως της Ελληνικής Ιθαγένειας σύμφωνα με τις διατάξεις 
του αρθ. 15 και 35 του Ν. 3284/2004 και εγκρίνουμε τον 
εξελληνισμό του επωνύμου του από ΜΙΚΟΛΑ σε ΝΙΚΟ¬ 
ΛΑΟΣ. 

7. Με την Φ. 19512/9483/31.3.2005 απόφαση Γενικού 
Γραμματέα Περιφέρειας Αττικής, γίνεται αποδεκτή η αί¬ 
τηση του ομογενούς ΝΤΙΜΠΙΖΕΒ (ϋΙΒΙύΕν) ΔΗΜΗΤΡΙΟΥ 
(ϋΜΙΤΒΥ) του ΣΠΥΡΙΔΩΝΑ και της ΘΕΟΔΩΣΙΑΣ, περί 
αποκτήσεως της Ελληνικής Ιθαγένειας σύμφωνα με τις 
διατάξειςτου αρθ. 15 και35του Ν. 3284/2004. 

8. Με την Φ. 19545/9593/31.3.2005 απόφαση Γενικού 
Γ ραμματέα Περιφέρειας Αττικής, γίνεται αποδεκτή η αί¬ 
τηση της ομογενούς ΝΤΙΜΠΙΖΕΒΑ (ΟΙΒΙύΕνΑ) ΜΑΡΙΑΣ 
(ΜΑΒΙΑ) του ΘΕΟΔΩΡΟΥ και της ΒΕΡΑΣ, περί αποκτήσε¬ 
ως της Ελληνικής Ιθαγένειας, σύμφωνα με τις διατάξεις 
του αρθ. 15 και 35του Ν. 3284/2004. 

9. Με την Φ. 19435/9272/31.3.2005 απόφαση Γενικού 
Γραμματέα Περιφέρειας Αττικής, γίνεται αποδεκτή η αί¬ 
τηση του ομογενούς ΝΤΖΑΡΤΗ (ϋΖΗΑΒΤΥ) ΒΑΣΙΛΕΙΟΥ 
(νΑ8ΥΕ) του ΒΑΣΙΛΕΙΟΥ και της ΒΑΛΕΝΤΙΝΑ, περί απο¬ 
κτήσεως της Ελληνικής Ιθαγένειας σύμφωνα με τις δια¬ 
τάξεις του αρθ. 15 και 35 του Ν. 3284/2004. 

10. ΜετηνΦ.16189/10462/31.3.2005απόφαση Γενικού 
Γραμματέα Περιφέρειας Αττικής, γίνεται αποδεκτή η αί¬ 
τηση του ομογενούς ΗΛΙΑΔΗ (ΙΕΙΑϋΙ) ΓΕΩΡΓΙΟΥ 
(ΘΕΟΒΘΙΥ) του ΔΗΜΗΤΡΙΟΥ και της ΣΟΦΙΑΣ περί απο- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κτήσεως της Ελληνικής Ιθαγένειας σύμφωνα με τις δια¬ 
τάξεις του αρθ. 15 και 35 του Ν. 3284/2004. 

Με Εντολή Γενικού Γραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ.2418 (2) 

Τροποποίηση απόφασης της υπό ΚΑΦ Λιμένος και Ξηρός 
Μεσολογγίου παρεχόμενης εφάπαξ αποζημίωσης 
στους αποχωρούντες φορ/τές. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6του Ν.Δ. 1254/1949 «Περί 
τροποποιήσεως - συμπληρώσεως ενίων διατάξεων των 
περί φορτ/σεων Νόμων», σε συνδυασμό με τις διατάξεις 
του Ν. 3239/1995. 

2. Τις διατάξεις του Ν. 3200/1955 και του Ν.Δ. 532/1970. 

3. Τις διατάξεις του Β.Δ. 179/1970 και 711/1970 «Περί 
μεταβιβάσεως αρμοδιοτήτων στους Νομάρχες και επιθε- 
ωρητάς εργασίας επί θεμάτων Υπουργείου Εργασίας». 

4. Τιςδιατάξειςτου Π.Δ. 369/1989«Οργάνωσητωνυπη¬ 
ρεσιών εργασίας επί θεμάτων εργασίας των Νομαρχιών». 

5. Τις διατάξεις των Νόμων 2218/1994 «Ίδρυση Ν.Α - 
τροποποίηση διατάξεων για την πρωτοβάθμια αυτοδιοί¬ 
κηση και την Περιφέρεια, Ν. 2240/1995 «Συμπλήρωση 
διατάξεων για την Νομαρχιακή Αυτοδιοίκηση και άλλες 
διατάξεις», Ν. 2307/1995 «Προσαρμογή νομοθεσίας, αρ¬ 
μοδιότητας ΥΠ.ΕΣ. στις διατάξεις για την Ν.Α. και άλλες 
διατάξεις». 

6. Το υπ’ αριθμ. 19776/15.9.1995 έγγραφο του Υπ. Ερ¬ 
γασίας «Σχετικά με το ανώτατο όριο εφάπαξ βοηθήματος 
του Ν. 103/1975. 

7. Το υπ’ αριθμ. Φ3α/13744/27.1.2005 έγγραφο του Υπ. 
Εργασίας με το οποίο προτείνει αναπροσαρμογή σε πο¬ 
σοστό 3% της εφάπαξ αποζημίωσης των φορτ/των 
(Κ.Α.Φ.) Λιμένος και Ξηράς Μεσολογγίου. 

8. Το υπ’ αριθμ. 18/8.6.2004 πρακτικό της Δ. Ε του Κ.Α.Φ. 
Λιμένος και Ξηράς Μεσολογγίου περί τροποποίησης του 
άρθρου 18 παρ. 2 του εγκεκριμένου κανονισμού ΚΑΦ 
Κ.Α.Φ.) Λιμένος και Ξηράς Μεσολογγίου. 

9. Την υπ’ αριθμ. 10751/14.6.2004 (ΦΕΚ 835/τ. 
Β/2.7.2001) απόφασή μας με την οποία τροποποιήθηκε η 
παρ. 2 του άρθρου 18 του εγκεκριμένου κανονισμού ΚΑΦ 
Κ.Α.Φ.) Λιμένος και Ξηράς Μεσολογγίου. 

10. Την υπ’ αριθμ. 241/18.8.1998 απόφαση του Γ.Γ.Π. 
Δυτικής Ελλάδας «μεταβίβαση εξουσίας προς υπογρα¬ 
φή», αποφασίζουμε: 

Τροποποιούμε το άρθρου 18 παρ. 2 του ισχύοντος κα¬ 
νονισμού του ΚΑΦ Λιμένος και Ξηράς Μεσολογγίου, και 
καθορίζουμε το ποσό της εφάπαξ αποζημίωσης ως ακο¬ 
λούθως: 

1. Το κατάτο ανωτέρω στους δικαιούχους ποσό εφάπαξ 
αποζημίωσης, ορίζεται με τις παρακάτω προϋποθέσεις, 
και ανάλογα των ετών συμμετοχής του εργάτη στο ΚΑΦ, 
και με ομαλές συνθήκες σ’ αυτό: 

α) Για τους έχοντες ΙΟετή συμμετοχή στο ΚΑΦ, τέσσε¬ 
ρις χιλιάδες τετρακόσια εβδομήντα εννέα ευρώ και πέντε 
λεπτά (€4.479,05). 


β) Από το ενδέκατο (11ο) μέχρι το εικοστό (20ο) έτος 
εξακόσια δέκα οκτώ ευρώ και εικοσιοκτώ λεπτά (€ 618,28) 
για κάθε έτος συμμετοχής. 

γ) Απότο εικοστόπρώτο (21ο) μέχρι το τριακοστό (30ο) 
έτος επτακόσια ευρώ και εδομήντα ένα λεπτά (€ 700,71) 
για κάθε έτος συμμετοχής. 

δ) Από το τριακοστό πρώτο (31ο) και άνω για κάθε έτος 
συμμετοχής πεντακόσια πενήντα επτά ευρώ και ένα λε¬ 
πτό (€557,01). 

ε) Το ανωτέρω όριο της εφάπαξ αποζημίωσης δεν μπο¬ 
ρεί σε καμία περίπτωση συνολικά να υπερβείτο ποσό των 
είκοσι χιλιάδων τετρακοσίων πενήντα τριών ευρώ και ενε¬ 
νήντα δύο λεπτών (€ 20.453,92). 

στ) Κλάσμα χρόνου πάνω από έξι (6) μήνες, θεωρείται 
πλήρες και υπολογίζεται μόνο για την κατά τα ανωτέρω 
προσαύξηση, όχι όμως και την εδραίωση δικαιώματος λή¬ 
ψης παροχής. 

2. Από τις διατάξεις της απόφασης αυτής, δεν προκα- 
λείται δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

I. Π. Μεσολογγίου, 25 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΔΑ 

-♦- 

Αριθ. 113 (3) 

Σύσταση Νομικού Προσώπου Ιδιωτικού Δικαίου στην Νο¬ 
μαρχιακή Αυτοδιοίκηση Καστοριάς με την επωνυμία 
«ΑΜΙΓΗΣ ΝΟΜΑΡΧΙΑΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑ¬ 
ΠΤΥΞΗΣ ΚΑΣΤΟΡΙΑΣ», (Α.Ν.Ε.Τ.Α.Κ.)». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΑΣΤΟΡΙΑΣ 
Έχοντας υπόψη: 

1. Τις διατάξεις του Π.Δ. 331/1996 (ΦΕΚ Α 223/11.9.1996). 

2. Τα άρθρα 203, 277-284, 287, 291 του Π.Δ. 410/1995 
(ΦΕΚ Α 231/14.11.1995). 

3. Τα άρθρα 73, 74, 75, 76 του Π.Δ. 30/1996 (ΦΕΚ Α 21/ 
2.2.1996). 

4. Το άρθρο 4 του Ν. 2240/1994. 

5. Το άρθρο 2παράγ. 13 του Ν. 2307/1995. 

6. Το άρθρο 13 παράγ 3 και το άρθρο 21 του Ν. 2218/ 
1994. 

7. Την υπ’ αριθμόν 178/2004 απόφαση του Νομαρχια¬ 
κού Συμβουλίου Καστοριάς «Έγκριση τροποποίησης 
Κ.Α.Π.», στην οποία είναι ενταγμένη η οικονομοτεχνική 
μελέτη «Σύσταση Αμιγούς νομαρχιακής Επιχείρησης 
Τοπικής Ανάπτυξης Καστοριάς, (Α.Ν.Ε.Τ.Α.Κ.)», αποφα¬ 
σίζει: 

Ψηφίζει την σύσταση Αμιγούς Νομαρχιακής Επιχεί¬ 
ρησης (Ν.Π.Ι.Δ.) με την επωνυμία «ΑΜΙΓΗΣ ΝΟΜΑΡ¬ 
ΧΙΑΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΚΑΣΤΟ¬ 
ΡΙΑΣ, (Α.Ν.Ε.Τ.Α.Κ.)», το καταστατικό της οποίας έχει 
ως εξής: 

ΑΡΘΡΟ 1 

ΝΟΜΙΚΗ ΜΟΡΦΗ - ΕΠΩΝΥΜΙΑ- 
ΔΙΑΡΚΕΙΑ - ΕΔΡΑ - ΚΕΦΑΛΑΙΟ 

Ιδρύεται Νομικό Πρόσωπο Ιδιωτικού Δικαίου (Ν.Π.Ι.Δ.), 
με τη μορφή ΑΜΙΓΟΥΣ ΝΟΜΑΡΧΙΑΚΗΣ ΕΠΙΧΕΙΡΗΣΗΣ 
υπό την επωνυμία «ΑΜΙΓΗΣ ΝΟΜΑΡΧΙΑΚΗ ΕΠΙΧΕΙΡΗΣΗ 

ΤΟΠΙΚΗΣ ΑΝΑΠΤΥΞΗΣ ΚΑΣΤΟΡΙΑΣ», με διακριτικό τίτλο 
«Α.Ν.Ε.Τ.Α.Κ.» και χρονική διάρκεια πενήντα ετών. Με 
απόφαση του Νομαρχιακού Συμβουλίου είναι δυνατή η 
παράταση της για περισσότερα χρόνια. 

Ο τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα ή διακριτικός τίτλος άλλου νομι¬ 
κού προσώπου. Για τις σχέσεις της «Α.Ν.Ε.Τ.Α.Κ.» με το 
εξωτερικό μπορεί να χρησιμοποιηθεί η επωνυμία ή ο δια¬ 
κριτικός τίτλος σε πιστή μετάφραση στις ξένες γλώσσες. 

Η «Α.Ν.Ε.Τ.Α.Κ.» έχει την έδρα της στην πόλη της Κα¬ 
στοριάς του Δήμου Καστοριάς. Με απόφαση του διοικη¬ 
τικού Συμβουλίου της μπορεί να ιδρυθούν υποκαταστή¬ 
ματα, πρακτορεία, αντιπροσωπείες ή και γραφεία αυτής 
σε άλλες πόλεις της Ελλάδος ή του Εξωτερικού. 

Το κεφάλαιο της επιχείρησης ανέρχεται σε πενήντα χι¬ 
λιάδες (50.000) Ευρώ, καταβεβλημένο εξ ολοκλήρου από 
τη Νομαρχιακή Αυτοδιοίκηση Καστοριάς. 

ΑΡΘΡΟ 2 
ΣΚΟΠΟΣ-ΜΕΣΑ 

Σκοπός της «ΑΜΙΓΟΥΣ ΝΟΜΑΡΧΙΑΚΗΣ ΕΠΙΧΕΙΡΗΣΗΣ 
ΤΟΠΙΚΗΣ ΑΝΑΠΤΥΞΗΣ ΚΑΣΤΟΡΙΑΣ», είναι: 

α) να καταστρώσει πρόγραμμα δράσης και 

β) να υλοποιήσει (κατά περίπτωση) δραστηριότητες 
που έχουν σχέση με: 

1. Την προσφορά υπηρεσιών σε τομείς όπως του πολι¬ 
τισμού, αθλητισμού, της νεολαίας και του περιβάλλοντος 
με την δημιουργία της απαραίτητης υλικής υποδομής, κα¬ 
θώς και στην οργάνωση ανάλογων δραστηριοτήτων και 
εκδηλώσεων. 

2. Την ίδρυση και λειτουργία δομών κοινωνικής μέρι¬ 
μνας. Την συμμετοχή σε επιχειρηματικές και άλλες δρά¬ 
σεις (μέσο εταιρικής σχέσεις) που έχουν σαν κύριο σκοπό 
την κοινωνική ανάπτυξη και ευημερία. 

3. Την συμμετοχή ή την αξιοποίηση και οργάνωση σε 
δράσεις εκμετάλλευσης ενεργειακών πόρων και άλλων 
ήπιων μορφών ενέργειας. Την εκπόνηση αλλά και στην 
εφαρμογή προγραμμάτων προστασίας και βελτίωσης 
του περί βάλλοντος. 

4. Την είσπραξη και διαχείριση των τοπικών εσόδων και 
τελών. Την επιχειρηματική υποστήριξη καθώς επίσης και 
στην δημιουργία, λειτουργία και διατήρηση υποδομών 
που θα έχουν σαν κύριο σκοπό την ανάπτυξη της τοπικής 
οικονομίας. Την ανάληψη κάθε σχετικής με την φύση της 
επιχείρησης πρωτοβουλίας και δραστηριότητας για την 
πραγματοποίηση εσόδων και την περαιτέρω διεύρυνση 
της κοινωνικής, πολιτιστικής, οικονομικής και αναπτυξια¬ 
κής αποστολής της, αλλά και για την οικονομική αξιοποί¬ 
ηση των έργων και υπηρεσιών της. 

5. Τις εργασίες συντήρησης και ανάπτυξης δημοσίων 
χώρων, επαρχιακών οδών, αλλά και εργασίες αποχιονι- 
σμού σε περιπτώσεις έντονων καιρικών φαινομένων. Την 
κατασκευή, διοίκηση, διαχείριση και εκμετάλλευση έρ¬ 
γων και εργασιών εγκαταστάσεων τοπικής υποδομής. 

6. Την ανάληψη, εκπόνηση και υποβολή μελετών τόσο 
σε εθνικά όσο και σε κοινοτικά χρηματοδοτούμενα προ¬ 
γράμματα, αλλά και σε εργασίες, πρωτοβουλίες και υλο¬ 
ποιήσεις προγραμμάτων για την Νομαρχιακή Αυτοδιοίκη¬ 
ση Καστοριάς, φορείς τοπικής Αυτοδιοίκησης κ.α.. Την 
παροχή υπηρεσιών συμβουλευτικού χαρακτήρα σε θέμα¬ 
τα τεχνογνωσίας τόσο στη Ν.Α. Καστοριάς, στους Ο.Τ.Α. 
του Νομού, σε ιδιωτικές όσο και δημόσιες επιχειρήσεις 
καθώς και σε δημόσιους οργανισμούς. 


7. Την οργάνωση και τον συντονισμό όλων εκείνων των 
τοπικών φορέων που εμπλέκονται σε δραστηριότητες 
του τουρισμού όπως για παράδειγμα οι Ο.Τ.Α., ΤΕΔΚ, 
τουριστικές επιχειρήσεις κ.α.. Την παροχή τουριστικών 
πληροφοριών και δημοσίων σχέσεων μέσα από την ίδρυ¬ 
ση, λειτουργία και οργάνωση κατάλληλου συστήματος. 

Την ίδρυση γραφείων σε περιοχές με έντονο το τουρι¬ 
στικό ενδιαφέρον για το νομό Καστοριάς. 

Την προώθηση αλλά και την δημιουργία εφόσον είναι 
αναγκαία, προβολής του Νομού Καστοριάς και ειδικότε¬ 
ρα των περιοχών που υπερτερούν σε φυσικά αλλά και άλ¬ 
λα χαρίσματα, με την συμμετοχή σε διάφορες εκθέσεις, 
σε οποιοδήποτε άλλο μέσο προβολής εφόσον αυτό είναι 
δυνατόν, σε ιστοσελίδες, καθώς επίσης και διοργάνωση 
ημερίδων και άλλων εκδηλώσεων που αφορούν τις προ¬ 
τεραιότητες και τους σκοπούς της επιχείρησης. Την κα¬ 
τασκευή και εκμετάλλευση τουριστικών, ξενοδοχειακών, 
αλλά και πολιτιστικών υποδομών, χώρων αναψυχής, κέ¬ 
ντρων ενημέρωσης για τους τομείς του τουρισμού, πολι¬ 
τισμού, περιβάλλοντος και αγροτικής ανάπτυξης. 

Την εκμετάλλευση κοινόχρηστων χώρων, για διαφημι¬ 
στικές μισθώσεις και την προβολή μέσω των διαφημιστι¬ 
κών μηνυμάτων των στοιχείων που έχουν σχέση με την 
Πολιτιστική - Τουριστική ενημέρωση των Καστοριανών 
και των τουριστών. 

Την ανάδειξη και διάδοση της πολιτιστικής ταυτότητας 
και κληρονομιάς του Καστοριανού χώρου, συνδέονταςτο 
παρελθόν με το παρόν και το μέλλον, με την πλήρη αξιο¬ 
ποίηση του υπάρχοντος ανθρώπινου δυναμικού. 

8. Την στενή συνεργασία με άλλους φορείς, καθώς επί¬ 
σης και με τοπικούς, περιφερειακούς, εθνικούς, ευρωπαϊ¬ 
κούς οργανισμούς που έχουντο ίδιο αντικείμενο δράσεων. 

Τα μέσα για την επίτευξη των παραπάνω σκοπών θα είναι: 

α) Ο συντονισμός ενεργειών για ετοιμασία χώρων πολι¬ 
τιστικών εκδηλώσεων σε κάθε πόλη και χωριό του Νομού 
Καστοριάς. 

β) Η κατάρτιση και πραγματοποίηση πολιτιστικών εκδη¬ 
λώσεων σε πανκαστοριανό επίπεδο. 

γ) Η αξιοποίηση προγραμμάτων στήριξηςτου πολιτιστι¬ 
κού τομέα από Εθνικούς και κοινοτικούς πόρους, σε συ¬ 
νεργασία με άλλους κατά περίπτωση αρμόδιους φορείς. 

δ) ΟΙ εκδόσεις και η διανομή εντύπου υλικού. 

ε) Η δημιουργία και λειτουργία μηχανισμού αντιμετώπι¬ 
σης αρνητικών φαινομένων που αμαυρώνουν ή μειώνουν 
την τουριστική εικόνα της Καστοριάς (παράπονα, παρα¬ 
λήψεις, δυσφημιστικές εκπομπές και φυλλάδια, άνιση με¬ 
ταχείριση χρόνου σε τηλεοπτικές και ραδιοφωνικές εκπο¬ 
μπές, κ.λπ.). 

στ) Ο σχεδιασμός και η υλοποίηση διαφημιστικής καμπά- 
νιας και προβολής σε επιλεγμένες αγορές της Ελλάδας και 
του εξωτερικού, σε συνεργασία με αρμόδιους φορείς. 

ζ) Η οργάνωση και λειτουργία μόνιμου Εκθετηρίου και 
Σχολών Τέχνης στην Καστοριά, καθώς και η δημιουργία 
και λειτουργία κινηματογραφικών αιθουσών και κέντρων 
αναψυχής. 

η) Η αξιοποίηση των μηχανημάτων και εγκαταστάσεων 
του μηχανοστασίου της Ν.Α. Καστοριάς, καθώς και η 
εμπειρία του ανθρώπινου δυναμικού του μηχανοστασίου 
στην αντιμετώπιση εκτάκτων αναγκών και καιρικών φαι¬ 
νομένων καθώς και στην εκτέλεση έργων εγγείων βελτιώ¬ 
σεων στον αγροτικό τομέα. 

θ) Οποιοδήποτε άλλο μέσο προωθεί τους σκοπούς της 
επιχείρησης 

ΑΡΘΡΟ 3 

ΟΡΓΑΝΑ ΔΙΟΙΚΗΣΗΣ - ΔΙΟΙΚΗΤΙΚΟ ΣΥΜΒΟΥΛΙΟ 

Τα όργανα της διοίκησης της επιχείρησης «ΑΜΙΓΗΣ ΝΟ¬ 
ΜΑΡΧΙΑΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΚΑΣΤΟ¬ 
ΡΙΑΣ» είναι: 

1. Το διοικητικό συμβούλιο. 

2. Ο Πρόεδρος του Διοικητικού Συμβουλίου. 

1. Το διοικητικό συμβούλιο αποτελείται από πέντε μέλη, 
τα οποία ορίζονται από το νομαρχιακό συμβούλιο. Από τα 
μέλη αυτά: 

α) τρία είναι αιρετοί εκπρόσωποι της νομαρχιακής αυ¬ 
τοδιοίκησης, έκτων οποίων το ένα από τη μειοψηφία, 

β) ένας είναι εκπρόσωπος κοινωνικού φορέα της Κα¬ 
στοριάς, 

γ) τα υπόλοιπα μέλη είναι δημότες ή κάτοικοι δήμου ή 
κοινότητας της περιφέρειας της νομαρχιακής αυτοδιοί¬ 
κησης Καστοριάς των οποίων η επαγγελματική ή επιστη¬ 
μονική ιδιότηταή η κοινωνική δραστηριότητα ή οι γνώσεις 
είναι συναφείς προς το αντικείμενο της επιχείρησης. 

Ο ορισμός των μελών του διοικητικού συμβουλίου κα¬ 
θώς και του κοινωνικού φορέα που εν συνεχεία θα ορίσει 
τον εκπρόσωπό του, γίνονται από το Νομαρχιακό Συμ¬ 
βούλιο μετά από εισήγηση του Νομάρχη. 

Επίσης το νομαρχιακό συμβούλιο με την ίδια απόφαση 
και διαδικασία ορίζει πέντε αναπληρωματικά μέλη εκ των 
οποίων τρία είναι μέλη του νομαρχιακού συμβουλίου και 
ένα είναι εκπρόσωπος του Κοινωνικού φορέα. Ο κοινωνι¬ 
κός φορέας ορίζει ο ίδιος τον αναπληρωτή του μονίμου 
εκπροσώπου του. Τα εν λόγω τέσσερα αναπληρωματικά 
μέλη αναπληρώνουν, εφόσον απαιτηθεί, τα αντίστοιχα 
τακτικά μέλη ενώ τα υπόλοιπα αναπληρωματικά μέλη 
αναπληρώνουν τα λοιπά τακτικά μέλη. Στα μέλη του Διοι¬ 
κητικού Συμβουλίου θα συμμετάσχει και εκπρόσωπος 
των εργαζομένων, όταν η επιχείρηση θα απασχολεί πε¬ 
ρισσότερους από είκοσι εργαζόμενους. Στην περίπτωση 
αυτή με νέα απόφαση του το Νομαρχιακό Συμβούλιο θα 
τροποποιήσει την σύνθεση του Δ.Σ., σύμφωνα με τα προ- 
βλεπόμενα στο άρθρο 2 του Π.Δ. 331/1996 (ΦΕΚ Α' 
223/11.9.1996). 

2. Μέλη του διοικητικού συμβουλίου δεν μπορούν να εί¬ 
ναι επιχειρηματίες ή μέλη του διοικητικού συμβουλίου ή 
διευθυντές επιχειρήσεων, που συνδέονται με την επιχεί¬ 
ρηση με σύμβαση έργου ή είναι προμηθευτές της επιχεί¬ 
ρησης ή έχουν αντικείμενο όμοιο ή συναφές προς αυτό 
της επιχείρησης. 

Το κώλυμα αυτό δεν ισχύει αν η επιχείρηση αυτή είναι 
επίσης επιχείρηση της νομαρχιακής αυτοδιοίκησης. 

ΑΡΘΡΟ 4 

ΘΗΤΕΙΑ - ΑΝΤΙΚΑΤΑΣΤΑΣΗ - ΑΝΑΠΛΗΡΩΣΗ 

1. Η θητεία του διοικητικού συμβουλίου ακολουθεί τη 
νομαρχιακή περίοδο και σε κάθε περίπτωση λήγει το αρ¬ 
γότερο τρεις μήνες μετά την εγκατάσταση του νομαρχια¬ 
κού συμβουλίου. Γιατηνπρώτη μεταβατική περίοδο η θη¬ 
τεία θα είναι ισόχρονη με το υπόλοιπο της θητείας του Νο¬ 
μαρχιακού Συμβουλίου της περιόδου 2003-2006. 

Το νομαρχιακό συμβούλιο οφείλει να ορίσει τα μέλη του 
διοικητικού συμβουλίου μέσα στην παραπάνω προθεσμία 
και σε περίπτωση σύστασης νέας επιχείρησης μέσα σε 
τρεις μήνες από τη δημοσίευση της συστατικής πράξης. 

2. Σε περίπτωση που για οποιονδήποτε λόγο δεν ορι¬ 
στούν τα μέλη του διοικητικού συμβουλίου της επιχείρη¬ 


σης από το νέο νομαρχιακό συμβούλιο, παρατείνεται η 
θητεία του διοικητικού συμβουλίου μέχρι να οριστούν αυ¬ 
τά. 

3. Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους για απο- 
χρώντα λόγο με απόφαση του νομαρχιακού συμβουλίου 
που τα έχει ορίσει, η οποία λαμβάνεται με την απόλυτη 
πλειοψηφία του νόμιμου αριθμού των μελών του. Ειδικά 
για την αντικατάσταση των εκπροσώπων των εργαζομέ¬ 
νων και του κοινωνικού φορέα της περιοχής απαιτείται η 
σύμφωνη γνώμη του οργάνου που τους πρότεινε. 

4. Αν μέλη του διοικητικού συμβουλίου δεν αποδεχθούν 
τον ορισμό τους, μέσα σε τριάντα μέρες από την επίδοση 
του σχετικού εγγράφου, ή παραιτηθούν ή πεθάνουν ή 
αντικατασταθούν ή αν παραμείνουν κενές θέσεις μελών 
για οποιονδήποτε άλλο λόγο, αντικαθίστανται από τα 
αναπληρωματικά μέλη του διοικητικού συμβουλίου, με τη 
σειρά που αυτά έχουν ορισθεί, με πράξη του νομαρχιακού 
συμβουλίου. Εάν και τα αναπληρωματικά μέλη εξαντλη¬ 
θούν, το διοικητικό συμβούλιο, μέχρι να οριστούν οΙ αντι¬ 
καταστάτες τους, λειτουργεί νόμιμα με την ελλιπή σύνθε¬ 
ση του, που δεν μπορεί πάντως να είναι μικρότερη από τον 
αριθμό των μελών που χρειάζεται για την απαρτία. Νόμι¬ 
μα επίσης λειτουργεί το διοικητικό συμβούλιο μέχρι να 
οριστούν οι εκπρόσωποι των εργαζομένων και του κοινω¬ 
νικού φορέα της περιοχής. 

5. Μέλος του διοικητικού συμβουλίου που απουσιάζει 
αδικαιολόγητα από τις συνεδριάσεις του για διάστη μα με¬ 
γαλύτερο τωντριών μηνών θεωρείται ότι παραιτήθηκε και 
αντικαθίσταται με απόφαση του νομαρχιακού συμβουλί¬ 
ου. 

ΑΡΘΡΟ 5 

ΣΥΓΚΛΙΣΗ - ΑΠΑΡΤΙΑ - ΛΗΨΗ ΑΠΟΦΑΣΕΩΝ 

1. Το διοικητικό συμβούλιο συνέρχεταιτακτικάτουλάχι- 
στον μία φορά το μήνα και έκτακτα όταν οι υποθέσεις της 
επιχείρησης το απαιτούν. Το διοικητικό συμβούλιο συ- 
γκαλείται από τον πρόεδρο του, ο οποίος υποχρεώνεται 
να το συγκαλέσει και όταν το ζητήσουν το ένα τρίτο των 
μελών του ή ο νομάρχης ή το νομαρχιακό συμβούλιο, οι 
οποίοι ορίζουν ταυτόχρονα και το σκοπό της σύγκλησης. 

2. Το διοικητικό συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον ο αριθμός 
των παρόντων είναι μεγαλύτερος από το μισό του νόμι¬ 
μου αριθμού των μελών του. 

3. Οι αποφάσεις του διοικητικού συμβουλίου λαμβά- 
νονται με την απόλυτη πλειοψηφία των παρόντων και 
σε περίπτωση ισοψηφίας επικρατεί η ψήφος του προέ¬ 
δρου. Η ψηφοφορία είναι φανερή, ενώ γίνεται υποχρε¬ 
ωτικά μυστική ψηφοφορία με ψηφοδέλτια, αν υπάρχει 
ιδιαίτερος λόγος και ζητηθεί από δύο μέλη του συμ¬ 
βουλίου. 

4. Για τις συνεδριάσεις του διοικητικού συμβουλίου τη¬ 
ρούνται πρακτικά σε ειδικό βιβλίο. Τα πρακτικά υπογρά¬ 
φονται από τον πρόεδρο και τα μέλη του συ μβουλίου που 
είναι παρόντα στη συνεδρίαση. Τα πρακτικά τηρούνται 
από υπάλληλο της επιχείρησης που ορίζεται με απόφαση 
του συμβουλίου. 

ΑΡΘΡΟ 6 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το διοικητικό συμβούλιο διοικεί και διαχειρίζεται τις 
υποθέσεις που αφορούν την επιχείρηση εκτός από τις πε- 

ριπτώσεις που αρμόδιο είναι το νομαρχιακό συμβούλιο, 
και ιδιαίτερα. 

1. Διοικεί την επιχείρηση σύμφωνα με τους νόμους, τη 
συστατική πράξη, και τους κανονισμούς. 

2. Διαχειρίζεται την περιουσία του και τα οικονομικά εν 
γένειτης επιχείρησης. 

3. Ψηφίζειτον προϋπολογισμό, εγκρίνειτον ισολογισμό 
και καταρτίζει την έκθεση πεπραγμένων στο τέλος κάθε 
διαχειριστικής χρήσης. 

4. Προσλαμβάνει ή απολύει διοικητικό ή επιστημονικό 
προσωπικό, καθορίζει τις αμοιβές, αναθέτει σε τρίτους 
εντολές επαγγελματικές. 

5. Εγκρίνει δαπάνες «οποιοσδήποτε ποσού με βάση τον 
προϋπολογισμό, μεριμνά για την είσπραξη των πόρων και 
την κατοχύρωση εν γένει των συμφερόντων του Οργανι¬ 
σμού. 

6. Καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

7. Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών και 
αναθέτει τη σύνταξη τω μελετών και την εκτέλεση των έρ¬ 
γων και εγκρίνει τις μελέτες και τις προμήθειες όπως ορί¬ 
ζεται στον κανονισμό. 

8. Αποφασίζει για την αγορά και τη μίσθωση κινητών και 
ακινήτων που είναι χρήσιμα στην επιχείρηση και την εκ¬ 
ποίηση, εκμίσθωση και εκμετάλλευση ακινήτων και κινη¬ 
τών που της ανήκουν. 

9. Αποφασίζει τη σύναψη κάθε φύσης δανείων και μπο¬ 
ρεί για ασφάλεια τους να εκχωρεί το σύνολο ή μέρος από 
τις προσόδους της και την παροχή δικαιωμάτων υποθή¬ 
κης σε ακίνητά της. 

10. Αποφασίζει την άσκηση και παραίτηση από οποιο- 
δήποτε ένδικο βοήθημα και μέσο ενώπιον παντός Δικα¬ 
στηρίου ή πάσης Αρχής καθώς και τα σχετικά με δικαστι¬ 
κούς ή εξώδικους συμβιβασμούς. 

11. Οι ειδικοί επιστημονικοί συνεργάτες προσλαμβάνο¬ 
νται επί θητεία αποχωρούν με τη λήξη της θητείας του 
Δ.Σ. που τους προσέλαβε χωρίς δικαίωμα αποζημίωσης ή 
άλλη αξίωση. Στην επιχείρηση με απόφαση του Νομάρχη 
μπορεί να αποσπώνται υπάλληλοι της Ν.Α. ή των Ν. Π.Δ.Δ. 
του ευρύτερου δημόσιου τομέα, που υπηρετούν εντός 
των ορίων της Ν. Α. Καστοριάς για την καλύτερη οργάνω¬ 
ση των υπηρεσιών της και την εκπλήρωση των σκοπών 
της. Οι αποσπάσεις αυτές πρέπει να προβλέπονται από 
τις κείμενες διατάξεις και σε καμία περίπτωση να μη θί¬ 
γουν τα οικονομικά συμφέροντα των εργαζομένων που 
αποσπώνται. 

12. Για τις αποφάσεις του Δ.Σ. που αφορούν τον προϋ¬ 
πολογισμό, τον απολογισμό, τον κανονισμό εσωτερικής 
υπηρεσίας, τον εσωτερικό κανονισμό λειτουργίας, την εκ¬ 
ποίηση ή ανταλλαγή ακινήτων ή την επιβάρυνση τους με 
εμπράγματα δικαιώματα, την αποδοχή κληρονομιών και 
δωρεών που περιέχουν όρο καθώς και για την συνομολό- 
γηση δανείων, την διάθεση των καθαρών κερδών της επι¬ 
χείρησης, απαιτείται και σύμφωνη γνώμη του Νομαρχια¬ 
κού Συμβουλίου. Για κάθε μη αναφερόμενο ειδικώς ζήτη¬ 
μα διοίκησης και αρμοδιότητας του Δ.Σ. ισχύουν τα όσα 
προβλέπονται στο Π.Δ. 198/1996. 

ΑΡΘΡΟ 7 
ΕΠΟΠΤΕΙΑ 

1. Το διοικητικό συμβούλιο στέλνει όλες τις αποφάσεις 


του, το αργότερο εντός δέκα ημερών από την έκδοση 
τους στη νομαρχιακή αυτοδιοίκηση Καστοριάς, για ενη¬ 
μέρωση των οργάνωντης. 

2. Οι αποφάσεις του διοικητικού συμβουλίου της επιχεί¬ 
ρησης εγκρίνονται από το νομαρχιακό συμβούλιο αν αφο¬ 
ρούν. 

α) Την ψήφιση του προϋπολογισμού της επιχείρησης 
και τις μεταβολές του. 

β) Την αγορά ή εκποίηση ακινήτων ή την επιβάρυνση αυ¬ 
τών με εμπράγματα δικαιώματα. 

γ) Τη διάθεση των καθαρών κερδών. 

δ) Τα επενδυτικά προγράμματα της επιχείρήσης. 

3. Το νομαρχιακό συμβούλιο εγκρίνειτον ισολογισμό και 
την έκθεση πεπραγμένων. Επίσης, μπορεί να αποφασίζει τη 
διενέργεια έκτακτου διαχειριστικού ελέγχου από τα πρό¬ 
σωπα που ορίζονται στην παράγραφο 2 του άρθρου 12. 

4. Η έγκριση των αποφάσεων του διοικητικού συμβου¬ 
λίου επιχείρησης από το νομαρχιακό συμβούλιο, γίνεται 
μέσα σε αποκλειστική προθεσμία ενός μηνάς από τότε 
που θα του κοινοποιηθούν, οι αποφάσεις αυτές. Αν περά¬ 
σει η προθεσμία αυτή χωρίς να έχει εκδοθεί απόφαση του 
νομαρχιακού συμβουλίου, θεωρείται ότι η απόφαση του 
διοικητικού συμβουλίου της επιχείρησης έχει εγκριθεί. 

ΑΡΘΡΟ 8 

ΠΡΟΕΔΡΟΣ - ΑΝΤΙΠΡΟΕΔΡΟΣ - ΑΡΜΟΔΙΟΤΗΤΕΣ 

1. Το νομαρχιακό συμβούλιο ορίζει από τα μέλη του δι¬ 
οικητικού συμβουλίου της επιχείρησης τον πρόεδρο και 
τον αντιπρόεδρο της επιχείρησης, οι οποίοι είναι αντί¬ 
στοιχα πρόεδρος και αντιπρόεδρος και του διοικητικού 
συμβουλίου της. 

0 πρόεδρος του διοικητικού συμβουλίου εκπροσωπεί 
την επιχείρηση στα δικαστήρια και σε κάθε αρχή και δίνει 
τους όρκους που επιβάλλεται. Επίσης, μπορεί σε περί¬ 
πτωση κινδύνου από αναβολή, χωρίς απόφαση του διοι¬ 
κητικού συμβουλίου, να εγείρει και ανακρούει αγωγές και 
να ασκεί ένδικα μέσα, να διορίζει πληρεξουσίους και να 
προβαίνει σε κάθε δικαστική ή εξώδικη πράξη που προ¬ 
στατεύει τα συμφέροντα της επιχείρησης. Τις πράξεις αυ¬ 
τές υποβάλλει αμέσως στο διοικητικό συμβούλιο. Ο πρό¬ 
εδρος υπογράφει τις συμβάσεις που συνάπτει η επιχεί¬ 
ρηση και ασκεί όλες τις αρμοδιότητες που του 
ανατίθενται από το νομό ή από τον κανονισμό λειτουργίας 
ή τις αποφάσεις του Δ.Σ. 

2. Με απόφαση του Προέδρου μπορεί να ανατεθούν 
ορισμένες από τις αρμοδιότητες του στον Αντιπρόεδρο 
(υπογραφές εγγραφών, ενταλμάτων κ.λπ. με εντολή του). 

Τον πρόεδρο αναπλήρωνε στα καθήκοντά του ο αντι¬ 
πρόεδρος. 

ΑΡΘΡΟ 9 

ΑΠΑΣΧΟΛΗΣΗ ΜΕΛΩΝ 
ΔΙΟΙΚΗΤΙΚΟΥ ΣΥΜΒΟΥΛΙΟΥ - ΔΙΕΥΘΥΝΤΗΣ 

X. Με απόφαση του νομαρχιακού συμβουλίου, που λαμ- 
βάνεται ύστερα από πρόταση του διοικητικού συμβουλί¬ 
ου της επιχείρησης μπορεί να ορίζεται η μερική ή η πλή¬ 
ρης απασχόληση μέχριτου ενός τετάρτου των μελώντου 
διοικητικού συμβουλίου στην επιχείρηση με αμοιβή. Στην 
ίδια απόφαση καθορίζονται τα μέλη που θα απασχολη¬ 
θούν, οι αρμοδιότητες και η αμοιβή τους για την πρόσθε¬ 
τη αυτή απασχόληση τους. Αν το ένα τέταρτο των μελών 
δεν είναι ακέραιος αριθμός, το κλάσμα που προκύπτει 
στρογγυλεύεται προς τα πάνω. 

2. Για την αποτελεσματικότερη λειτουργία της επιχεί¬ 
ρησης μπορεί το διοικητικό συμβούλιο να αναθέτει με 
απόφαση του την άσκηση του συνόλου ή μέρους των αρ¬ 
μοδιοτήτων του, εκτός των περιπτώσεων 3, 4, 6, 8, 9, και 
11 του άρθρου 6 και εκτός εκείνων που προβλέπονται από 
το Π.Δ. 331/1996, άρθρο 8 & 2 σε συνδυασμό με το άρθρο 
5 ότι δεν μπορεί να εκχωρηθούν, στον πρόεδρο, στο δι¬ 
ευθυντή, στους υπεύθυνους των λειτουργικών μονάδων 
της επιχείρησης και σε άλλα όργανα αυτής. 

3. Με απόφαση του διοικητικού συμβουλίου της επιχεί¬ 
ρησης μπορεί να προσλαμβάνεται διευθυντής αυτής ή να 
ορίζεται ως διευθυντής ένα από τα μέλη του. Στον κανονι¬ 
σμό προσωπικού καθορίζονται τα προσόντα που πρέπει 
να έχει ο διευθυντής της επιχείρησης. 

ΑΡΘΡΟ 10 
ΑΠΟΖΗΜΙΩΣΕΙΣ 

1. Στον πρόεδρο και τον αντιπρόεδρο του διοικητικού 
συμβουλίου της επιχείρησης μπορεί να καταβάλλεται 
αποζημίωση για τις υπηρεσίες που παρέχουν στην επιχεί¬ 
ρηση. Η αποζημίωση ορίζεται με απόφαση του νομαρχια¬ 
κού συμβουλίου, ύστερα από πρόταση του διοικητικού 
συμβουλίου της επιχείρησης. 

2. Με την ίδια διαδικασία μπορεί να καταβάλλεται απο¬ 
ζημίωση στα μέλη του διοικητικού συμβουλίου για τη συμ¬ 
μετοχή τους στις συνεδριάσεις του. 

3. Για τον καθαρισμό των ανωτέρω αποζημιώσεων λαμ- 
βάνεται υπόψη η οικονομική δυνατότητα της επιχείρη¬ 
σης. 

ΑΡΘΡΟ 11 

ΔΙΑΧΕΙΡΙΣΗ - ΔΙΑΘΕΣΗ ΕΣΟΔΩΝ 

1. Η διαχείριση των επιχειρήσεων γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από τη διαχείριση της νομαρχιακής αυτοδιοί¬ 
κησης Καστοριάς. Το οικονομικό έτος της διαχείρισης 
των επιχειρήσεων συμπίπτει με το ημερολογιακό έτος. 

2. Με απόφαση του διοικητικού συμβουλίου της επιχεί¬ 
ρησης, που εγκρίνεται από το νομαρχιακό συμβούλιο, τα 
καθαρά κέρδη που προκύπτουν από τη διαχείριση, μετά 
την αφαίρεση των αποσβέσεων και τη δημιουργία του 
απαραίτητου αποθεματικού, το ύψος του οποίου ως πο¬ 
σοστό επί των κερδών ορίζεται με απόφαση του νομαρ¬ 
χιακού συμβουλίου, μπορεί να διατίθενται για τη βελτίω¬ 
ση ή την επέκταση των εγκαταστάσεων της επιχείρησης 
ή να διατίθενται στη νομαρχιακή αυτοδιοίκηση Καστο¬ 
ριάς για την εκπλήρωση κοινωφελών σκοπών. 

3. Με την ίδια απόφαση το διοικητικό συ μβούλιο της επι¬ 
χείρησης εκτιμώντας τους στόχους, την αποδοτικότητα 
καιτηνπαραγωγικότητάτης, μπορεί να κρατήσει μέχρι εί¬ 
κοσι πέντε στα εκατό από τα καθαρά κέρδη, σε ιδιαίτερο 
λογαριασμό για την παροχή κινήτρων στους εργαζόμε¬ 
νους, με τη μορφή πρόσθετων υλικών αμοιβών. Τα κριτή¬ 
ρια και η διαδικασία καταβολής των αμοιβών αυτών και 
κάθε αναγκαία λεπτομέρεια καθορίζονται στον κανονι¬ 
σμό προσωπικού. Οι πρόσθετες αυτές αμοιβές δεν απο¬ 
τελούν τακτικές αποδοχές κατά την έννοιατωνδιατάξεων 
της εργατικής νομοθεσίας. 

4. Μετά από σχετική απόφαση του νομαρχιακού συμ¬ 
βουλίου η εκπλήρωση των κοινωφελών σκοπών της παρ. 
2 του άρθρου αυτού μπορεί να γίνει από την ίδια την επι¬ 
χείρηση, για λογαριασμό της νομαρχιακής αυτοδιοίκη¬ 
σης Καστοριάς. 


ΑΡΘΡΟ 12 

ΤΑΜΕΙΑΚΗ ΥΠΗΡΕΣΙΑ - ΔΙΑΧΕΙΡΙΣΤΙΚΟΣ ΕΛΕΓΧΟΣ 

1. Η ταμιακή υπηρεσία των επιχειρήσεων είναι ανεξάρ¬ 
τητη από την ταμιακή υπηρεσία της νομαρχιακής αυτοδι¬ 
οίκησης Καστοριάς. 

2. Ο τακτικός διαχειριστικός έλεγχος των επιχειρήσεων 
γίνεται από δυο ελεγκτές, που διορίζονται από το νομαρ¬ 
χιακό συμβούλιο στην αρχή κάθε οικονομικού έτους. Με 
την ίδια απόφαση ορίζεται και η αμοιβή τους. Ως ελεγκτές 
ορίζονται ορκωτοί ελεγκτές ή πρόσωπα που έχουν το δι¬ 
καίωμα να οριστούν ελεγκτές σε ανώνυμη εταιρεία. 

3. Με απόφαση του Γ ενικού Γ ραμματέα της Περιφέρει¬ 
ας Δυτικής Μακεδονίας, εφόσον συντρέχει ειδική περί¬ 
πτωση, μπορεί να ενεργείται έκτακτος διαχειριστικός 
έλεγχος της επιχειρήσεως από ορκωτούς ελεγκτές που 
ορίζονται από το Γ ενικό Γ ραμματέα της Περιφέρειας. Με 
την ίδια απόφαση ορίζεται και η αμοιβή τους, η οποία βα¬ 
ρύνει τον προϋπολογισμό της επιχείρησης. 

4. Οι αποσβέσεις θα γίνονται με βάση τα ποσοστά που 
ορίζει η ισχύουσα κάθε φορά φορολογική νομοθεσία. 

5. Οι διατάξεις του Π.Δ. 520/1988 «Βιβλία και στοιχεία 
που πρέπει να τηρούνται από τις αμιγείς δημοτικές και 
κοινοτικές επιχειρήσεις» (ΦΕΚ Α' 236/1988) εφαρμόζο¬ 
νται αναλογικά και για τις αμιγείς επιχειρήσεις των νο¬ 
μαρχιακών αυτοδιοικήσεων. Εφαρμόζονται επίσης οι δια¬ 
τάξεις του Π.Δ. 186/1992 (Κ.Β.Σ.), όπως κάθε φορά ισχύ¬ 
ουν. 

6. «Όπου στο ανωτέρω διάταγμα αναγράφεται «ο νο¬ 
μάρχης» νοείται ο Γ ενικός Γ ραμματέας της Περιφέρειας. 

7. «Όπου αναγράφεται «δημοτικό και κοινοτικό συμ¬ 
βούλιο» νοείται το νομαρχιακό συμβούλιο, όπου αναγρά¬ 
φεται» δήμαρχος ή πρόεδρος κοινότητας» νοείται ο νο¬ 
μάρχης της νομαρχιακής αυτοδιοίκησης. 

ΑΡΘΡΟ 13 

ΚΑΝΟΝΙΣΜΟΙ - ΠΡΟΣΩΠΙΚΟ 

1. Οι κανονισμοί που συντάσσονται από το διοικητικό 
συμβούλιο της επιχείρησης και εγκρίνονται από το νο¬ 
μαρχιακό συμβούλιο είναι: 

α) Ο εσωτερικός κανονισμός υπηρεσιών με τον οποίο 
καθορίζονται η οργάνωση, η διάρθρωση, και οι αρμοδιό¬ 
τητες των υπηρεσιών της επιχείρησης και το ανώτατο 
όριο του αριθμού του προσωπικού όπως αυτό προβλέπε- 
ται από την οικονομοτεχνική μελέτη σύστασης της επιχεί¬ 
ρησης. 

2. Τροποποίηση του κανονισμού, που συνεπάγεται αύ¬ 
ξηση του αριθμού του προσωπικού της επιχείρησης μπο¬ 
ρεί να γίνει με απόφαση του διοικητικού συμβουλίου αυ¬ 
τής ύστερα από σχετική οικονομοτεχνική μελέτη μετά την 
παρέλευση τριετίας από την έναρξη λειτουργίας της ή 
την τελευταία τροποποίηση του κανονισμού, ως προς το 
προσωπικό και 

β) Ο κανονισμός διαχείρισης. 

3. Από το διοικητικό συμβούλιο της επιχείρησης συ- 
ντάσσεται κανονισμός προσωπικού. Με αυτόν καθορίζο¬ 
νται οι κανόνες που διέπουν την πρόσληψη, τα προσόντα 
του προσωπικού, την εξέλιξη του, το μισθολογικό και το 
πειθαρχικό του δίκαιο. 

4. Το προσωπικό των επιχειρήσεων συνδέεται με αυτές 
με σχέση εργασίας ιδιωτικού δικαίου. 

5. Με απόφαση του διοικητικού συμβουλίου της επιχεί¬ 
ρησης μπορεί να συντάσσονται και άλλοι κανονισμοί, που 

κρίνονται απαραίτητοι για τη λειτουργία της επιχείρησης, 
πέραν όσων αναφέρονται στις διατάξεις του παρόντος. 

ΑΡΘΡΟ 14 

ΠΡΟΓΡΑΜΜΑ ΕΠΙΜΟΡΦΩΣΗΣ ΕΡΓΑΖΟΜΕΝΩΝ 

Στα πλαίσια των οικονομικών δυνατοτήτων της επιχεί¬ 
ρησης το διοικητικό της συμβούλιο μπορεί να καταρτίζει 
και χρηματοδοτεί κάθε χρόνο πρόγραμμα επιμόρφωσης 
των εργαζομένων στην επιχείρηση. Στα θέματα της επι¬ 
μόρφωσης περιλαμβάνονται η οργάνωση και διοίκηση 
των επιχειρήσεων και οι σύγχρονες επιστημονικές και τε¬ 
χνολογικές εξελίξεις στους τομείς δραστηριότητας της 
επιχείρησης, με σκοπό την αύξηση της παραγωγικότητας 
και αποδοτικότητας της επιχείρησης καθώς και την ου¬ 
σιαστική συμμετοχή των εργαζομένων στη διοίκησή της. 
Το πρόγραμμα επιμόρφωσης μπορεί να εντάσσεται σε 
ανάλογα προγράμματα φορέων του δημόσιου ή του ιδιω¬ 
τικού τομέα ή σε κοινά προγράμματα των επιχειρήσεων 
των οργανισμών τοπικής αυτοδιοίκησης. Το πρόγραμμα 
επιμόρφωσης μπορεί να περιλαμβάνει και την παροχή εκ¬ 
παιδευτικών αδειών για την παρακολούθηση των σεμινα¬ 
ρίων και την πρακτική άσκηση των εργαζομένων. 

ΑΡΘΡΟ 15 

ΔΗΜΟΣΙΟΤΗΤΑ - ΕΝΗΜΕΡΩΣΗ 

1. Το διοικητικό συμβούλιο της επιχείρησης φροντίζει 
για την εξασφάλιση της δημοσιότητας των διαδικασιών 
και της λειτουργίας της επιχείρησης με διάφορα μέτρα, 
όπως είναι η ενημέρωση των κατοίκων με την έκδοση ενη¬ 
μερωτικού φυλλαδίου που περιέχειτονπρογραμματισμό, 
τον προϋπολογισμό, τον ισολογισμό και άλλα στοιχεία 
από τη δραστηριότητα της επιχείρησης, τη δημοσιότητα 
στη διαδικασία πρόσληψης προσωπικού, προμηθειών και 
ανάθεσης μελετών ή έργων. 

2. Δεν δημοσιεύονται στοιχεία της επιχείρησης, εάν, κα¬ 
τά την κρίση του διοικητικού συμβουλίου της, από τη δη¬ 
μοσίευσή τους βλάπτεται οικονομικά η επιχείρηση, σε 
σχέση με τις άλλες ομοειδείς επιχειρήσεις. 

3. Οι διατάξεις αυτού του άρθρου, δεν αφορούντις δρα¬ 
στηριότητες προβολής διαφήμισης των προϊόντων και 
υπηρεσιών της επιχείρησης, οι οποίες αποφασίζονται 
από το διοικητικό συμβούλιο και υλοποιούνται κατά τους 
κανόνες της αγοράς. 

ΑΡΘΡΟ 16 

ΔΙΑΛΥΣΗ - ΕΚΚΑΘΑΡΙΣΗ 

1. Οι επιχείρηση διαλύεται: 

α) με τη συμπλήρωση του χρόνου για τον οποίο έχει συ- 
σταθεί, εφόσον δεν παραταθεί. 

β) σε περίπτωση πτώχευσης της επιχείρησης και 

γ) σε κάθε άλλη περίπτωση που προβλέπεται από τη συ¬ 
στατική πράξη. Η διάλυση γίνεται με τον ίδιο τρόπο και 
διαδικασία που συστήθηκε η επιχείρηση. 

2. Τη διάλυση της επιχείρησης ακολουθεί η εκκαθάρι¬ 
ση. Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το νο¬ 
μαρχιακό συμβούλιο. 

3. Με τον ορισμό των εκκαθαριστών παύει αυτοδικαίως 
η εξουσία των μελών του διοικητικού συμβουλίου και τις 
αρμοδιότητες του ασκούν οι εκκαθαριστές, εκτός από τις 
αρμοδιότητες του διοικητικού συμβουλίου που θα κρατή¬ 
σει το ίδιο το νομαρχιακό συμβούλιο. Επίσης, με τον ορι¬ 
σμό των εκκαθαριστών παύει αυτοδικαίως η εξουσία των 


ελεγκτών. Οι διοριζόμενοι εκκαθαριστές οφείλουν, μόλις 
αναλάβουν τα καθήκοντα τους, να ενεργήσουν απογρα- 
φή της περιουσίας της επιχείρησης. 

4. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Τα 
υπόλοιπα περιουσιακά στοιχεία που απομένουν περιέχο- 
νται στη νομαρχιακή αυτοδιοίκηση Καστοριάς. Οι λογα¬ 
ριασμοί της εκκαθάρισης εγκρίνονται από το νομαρχιακό 
συμβούλιο, το οποίο επίσης αποφασίζει για την απαλλα¬ 
γή των εκκαθαριστών από κάθε ευθύνη 

ΑΡΘΡΟ 17 

ΑΝΑΒΙΩΣΗ ΕΠΙΧΕΙΡΗΣΗΣ - ΣΥΓΧΩΝΕΥΣΗ 

1. Αν η διάλυση της επιχείρησης έγινε λόγω λήξης της 
διάρκειας ή λόγω πτώχευσης, που όμως ανακλήθηκε ή 
περατώθηκε με συμβιβασμό, είναι δυνατή η αναβίωση της 
επιχείρησης με απόφαση του νομαρχιακού συμβουλίου η 
οποία εγκρίνεται με απόφαση του Γενικού Γραμματέατης 
Περιφέρειας Δυτικής Μακεδονίας. 

2. Η συγχώνευση με άλλη αμιγή νομαρχιακή επιχείρηση 
γίνεται με απόφαση του νομαρχιακού συμβουλίου και 
έγκριση του Γενικού Γραμματέα της Περιφέρειας. 

ΑΡΘΡΟ 18 

ΜΕΛΕΤΕΣ - ΕΡΓΑ - ΠΡΟΜΗΘΕΙΕΣ 

Για την ανάθεση και κατάρτιση μελετών, την εκτέλεση 
των έργων και τις προμήθειες υλικών, αναλώσιμων ή μη, 
καθώς και αναθέσεις εκτέλεσης εργασιών, εγκατάστα¬ 
σης, συντήρησης, μεταφοράς ως και άλλων εργασιών 
που σχετίζονται με την προμήθεια υλικών καταρτίζεται ει¬ 
δικός κανονισμός με απόφαση του διοικητικού συμβουλί¬ 
ου. 

ΑΡΘΡΟ 19 
ΕΦΑΡΜΟΓΗ 

Το παρόν Καταστατικό τίθεται σε εφαρμογή από την 
ημέρα της δημοσίευσης του στην Εφημερίδα της Κυβερ- 
νήσεως. Κάθε τροποποίηση του καταστατικού εγκρίνεται 
από το Νομαρχιακό Συμβούλιο Καστοριάς. 

ΑΡΘΡΟ 20 

ΣΦΡΑΓΙΔΑ 

Η Αμιγής Νομαρχιακή Επιχείρηση Τοπικής Ανάπτυξης 
Καστοριάς διαθέτει σφραγίδα που γράφει κυκλικά «ΑΜΙ¬ 
ΓΗΣ ΝΟΜΑΡΧΙΑΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ 
ΚΑΣΤΟΡΓΑΣ» Στη μέση της Σφραγίδας αναγράφεται το 
ακρωνύμιο της επιχείρησης Α.Ν.Ε.Τ.Α.Κ. και το έτος ίδρυ¬ 
σής της. 

Άρθρο 21 

Από τις διατάξεις αυτής της απόφασης προκαλείται δα¬ 
πάνη εις βάρος της, Ν.Α. Καστοριάς ύψους 50.000 ευρώ 
και θα καλυφθεί από έσοδα Κ.Α.Π. 

Το παρόν καταστατικό με ευθύνη του προεδρείου του 
Νομαρχιακού Συμβουλίου να δημοσιευθεί στην Εφημερί¬ 
δα της Κυβερνήσεως και η ισχύς του αρχίζει από την δη¬ 
μοσίευση αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 3 Μαρτίου 2005 
Ο Πρόεδρος 

ΠΑΝΑΓΙΩΤΗΣ ΓΑΒΡΙΗΛΙΔΗΣ 




6532 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.Θΐ.ςτ - θ-ιτίδίΙ: \λ/θ 0 ιτι 351 θγ @ θί.^Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310)423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ: 210 - 4071010 ϊηίεητεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβι-ηβΙ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 
Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 


ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 

συνδρομητές με την επιβάρυνση των 70 θυτο, ποσό το οποίο αφορά 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























